มหาวงษ์ VS โรงเหล็ก บทสรุป 2 แก๊งที่ห้องฉุกเฉิน ต่อยหมอ ตีพยาบาล (คลิป)
บทสรุป 2 แก๊ง มหาวงษ์ VS โรงเหล็ก ก่อเหตุต่อยตีกันที่ห้องฉุกเฉิน 2 โรงพยาบาลดังสมุทรปราการ หมอ พยาบาล โดนลูกหลง ส่วนหมอผู้หญิงถูกต่อยเจ็บขณะกำลังยื้อชีวิตคนจากกรณีวัยรุ่นยกพวกครึ่งร้อยบุกทำร้ายหมอ-พยาบาล กลางห้องฉุกเฉินถึง 2 โรงพยาบาล หลังไม่พอใจช่วยเพื่อนที่บาดเจ็บล่าช้าจนเสียชีวิต ขณะที่อีกกลุ่มนำคนลุยเปิดศึกตีกันเละกลางห้องฉุกเฉินอีก เมื่อรู้ว่าเพื่อนตาย เพื่อระบายแค้น โดยไทม์ไลน์ และบทสรุป เริ่มขึ้นดังนี้จุดเริ่มต้นคือ แฮ็ก- เมื่อช่วงค่ำของวันที่ 19 ก.ค. 63 หน้าบ้านแห่งหนึ่งซอยโรงเหล็ก ถนนปู่เจ้าสมิงพราย ต.บางหญ้าแพรก อ.พระประแดง จ.สมุทรปราการ- นายอรรถพล หรือแฮ็ก บอกว่า เข้าไปทำธุระภายในซอยโรงเหล็ก และจำเป็นต้องเดินผ่านหน้าบ้านแห่งหนึ่ง แต่ปรากฏว่าฝ่ายตรงข้ามไม่ยอมให้เดินผ่านจนมีการโต้เถียงกัน- เจ้าของบ้านที่แฮ็ก อ้างถึงนั้น บอกว่า น้องสาวไม่ให้กลุ่มนายแฮ็กผ่านเข้ามา เพราะไม่อยากให้ใช้พื้นที่ป่าหลังบ้านของตนเป็นที่ส่งยา- นายแฮ็ก อ้างว่า ตนถูกฝ่ายตรงข้ามจำนวน 2 คนเข้ามารุมชกต่อยจนกองกับพื้น หลังจากนั้นจึงขับรถกลับออกมา และโทรหาเพื่อนๆ มหาวงษ์ ให้มาช่วย- เพื่อนมหาวงษ์ ก็พากันตามไปเอาคืน จังหวะที่ชุลมุนกันปรากฏว่านายคิว ซึ่งเป็นเพื่อนของเพื่อนตน ถูกฝ่ายตรงข้ามใช้เหล็กขูดชาร์ปแทงเข้าที่ไหปลาร้าจนล้มลง- เพื่อนๆ จึงพานายคิวนำส่งโรงพยาบาลวิภารามชัยปราการ- ส่วนสมาชิกแก๊งโรงเหล็ก ที่ถูกตีถึงถิ่นก็ไปรักษาตัวที่โรงพยาบาลเมืองสมุทรปู่เจ้าสมิงพรายห้องฉุกเฉิน โรงพยาบาลวิภารามชัยปราการ- เพื่อนๆ แก๊งมหาวงษ์ พานายคิว ซ้อนท้ายรถจักรยานยนต์เข้ามาส่งที่โรงพยาบาล โดยนั่งซ้อนสามเข้ามา นายคิวนั่งตรงกลาง มีเพื่อนอีกคนนั่งประกบท้าย- เวลา 19.20 น. ระหว่างที่ทีมแพทย์และพยาบาลกำลังจัดเตรียมเครื่องมือช่วยเหลือนายคิว ปรากฏว่ากลุ่มเพื่อนของนายคิว เกิดความไม่พอใจทีมแพทย์ที่ช่วยเหลือเพื่อนล่าช้า- แก๊งมหาวงษ์ จึงยกพวกบุกเข้าไปชกหน้าหมอผู้หญิงและเจ้าหน้าที่พยาบาลภายในห้องฉุกเฉิน ขณะที่กำลังทำ CPR นายคิวอยู่โรงพยาบาลเมืองสมุทรปู่เจ้าสมิงพราย- 20.30 น. แก๊งมหาวงษ์ ได้บุกไปที่ห้องฉุกเฉินโรงพยาบาลเมืองสมุทรปู่เจ้าสมิงพราย เพื่อไปตีกับแก๊งซอยโรงเหล็กเพราะโกรธที่ทำให้เพื่อนตาย- นอกจากจะทำร้ายเจ้าหน้าที่ภายในห้องฉุกเฉิน และคู่อริแล้ว ยังมีอุปกรณ์เครื่องมือแพทย์ได้รับความเสียหายอีกด้วย3 คนที่ทำร้ายหมอ พยาบาล- เจ้าหน้าที่ตำรวจจับกุมตัวผู้ต้องหาทั้งหมด 11 คน โดย 3 คนนั้นเป็นคนที่ทำร้ายเจ้าหน้าที่ หมอ และพยาบาล ตามที่เห็นในกล้องวงจรปิด- นายภาณุวัฒน์ หรือกั๊ก สุขแย้ม ผู้ต้องหาที่ชกต่อยแพทย์หญิงและบุรุษพยาบาล- นายภาณุวัฒน์ ยอมรับว่า ตนก่อเหตุจริงเนื่องมาจากความโมโหที่รู้ว่าเพื่อนตาย จากนั้นก็เดินเข้าไปถามในห้องว่า ใครเป็นคนบอกว่าเพื่อนตาย และมีเสียงหมอผู้หญิงพูดขึ้นมาว่า หมอเอง จึงเกิดความโมโหเข้าไปชกเข้าที่ใบหน้าด้านข้างขวาของหมอจนล้มลง- นายนิพล หรือมิน วันชม อายุ 23 ปี ก่อเหตุชกต่อยแพทย์หญิง- นายกานต์ หรือออม แสงชัย อายุ 21 ปี ก่อเหตุชกต่อยเจ้าหน้าที่โรงพยาบาล- ส่วนผู้ต้องหาที่เหลือ 8 คน เป็นผู้ร่วมก่อเหตุในครั้งนี้รุ่นพี่ตัวแทนแก๊งมหาวงษ์ อ้าง ต่อยหมอ ตีพยาบาล เพราะรักษาช้า- รุ่นพี่ตัวแทนแก๊งมหาวงษ์ บอกว่า ตนทราบว่าน้องคิว เสียชีวิตประมาณทุ่มกว่าๆ เมื่อไปถึงก็เห็นว่าน้องเสียชีวิตแล้ว- ส่วนต้นเรื่องคือ มีคนที่อยู่ซอยโรงเหล็กมาบอกเพื่อนตนว่ามีเรื่อง แล้วมาตามน้องๆ ออกไปช่วย พอไปถึงก็ตีกันตามปกติ แต่อีกฝ่ายใช้เหล็กแทงน้อง- ตอนที่ไปถึงโรงพยาบาลฟ้ายังไม่มืดเลย ส่วนตัวก็ไม่อยากว่าอะไร แต่รักษาช้าไปหน่อย ทางโรงพยาบาลบอกว่า ไม่มีหมอ ซึ่งส่วนตัวคิดว่า หากไม่มีหมอก็น่าจะส่งตัวไปรักษาที่โรงพยาบาลอื่น ทางโรงพยาบาลได้มีการปั๊มหัวใจ แต่ก็ยังใช้เวลานาน ยอมรับว่าเสียใจ น่าจะเร็วกว่านี้ เพราะคนเรามีชีวิตเดียว- สำหรับเรื่องที่มีการทำร้ายพยาบาล คาดว่าเป็นการบันดาลโทสะ เพราะน้องที่เสียชีวิตเป็นคนดี ขายผักอยู่ที่ตลาด ช่วยเหลือทุกคน มีแต่คนรัก ไม่เกเร รักเพื่อน เรียนจบปริญญาตรีแล้ว กำลังจะรับปริญญาแต่มาเสียชีวิตก่อน และตนอยากจะขอโทษแทนทุกคนที่ทำไป เพราะรู้เท่าไม่ถึงการณ์ เพราะไม่อยากเสียคนดีๆ อย่างน้องไป- ส่วนเรื่องที่ตีกันอีกโรงพยาบาล ทราบว่า เพื่อนบางคนไม่ทราบว่าน้องที่เสียชีวิตอยู่โรงพยาบาลไหน เลยสุ่มๆ ไปที่โรงพยาบาลแล้วเจอคู่กรณีเลยมีเรื่องกันในโรงพยาบาล พวกเราขอน้อมรับความผิดทุกอย่าง แต่ในส่วนเรื่องค่าเสียหายอยากให้อีกฝั่งรับผิดชอบด้วยกร่างให้สุด หยุดที่คุก อัยการจ่อฟ้อง ให้ลงโทษสถานหนัก- นายโกศลวัฒน์ อินทุจันทร์ยง รองโฆษกสำนักงานอัยการสูงสุด ได้โพสต์ข้อความผ่านเฟซบุ๊ก เกี่ยวกับกรณีดังกล่าว โดยระบุว่า ชกแพทย์หญิง ในห้องฉุกเฉิน เลิกเถอะ วัยรุ่น ชอบใช้กำลัง กร่างให้สุด หยุดที่เรือนจำ มาแล้ว เตรียมก้มหน้ารับกรรมที่ก่อไว้- ศาลพิพากษาจำคุกโดยไม่รอลงอาญา เหตุตีกันในโรงพยาบาล ก่อนหน้านี้ศาลมีคำพิพากษาอย่างรวดเร็วและเด็ดขาด โดยเมื่อวันที่ 16 ธ.ค.62 ศาลจังหวัดอ่างทอง จำคุก วัยรุ่น 9 คน ที่ก่อเหตุทะเลาะวิวาทในสถานบันเทิง จนบาดเจ็บ มีผู้นำส่ง รพ.อ่างทอง- แต่คู่กรณียังไม่เลิกตามมาทำร้ายกันในห้องฉุกเฉิน รพ.อ่างทอง จนอุปกรณ์ทางการแพทย์เสียหาย ศาลพิพากษาจำคุก 6 เดือน รับสารภาพเหลือ 3 เดือน พฤติการณ์ร้ายแรง ไม่ยำเกรงกฎหมาย ศาลจึงไม่รอลงอาญา คราวนี้ อุกอาจถึงขั้นชก ทำร้ายแพทย์หญิง พยาบาล เพราะไม่พอใจหาว่ารักษาช้า- โรงพยาบาลต้องเป็นสถานที่กู้ชีพฉุกเฉิน ช่วยเหลือผู้ป่วย และปลอดภัยสำหรับทุกฝ่าย พฤติกรรมใหญ่โต ทำทรัพย์สินของราชการเสียหาย ตีทำร้ายในโรงพยาบาล เป็นพฤติกรรมที่น่ารังเกียจที่สุด ที่ผู้ปกครอง พ่อแม่ของวัยรุ่นทั้งหลาย ควรกำชับและดูแลลูก- ถ้าไม่อยากเดือดร้อนเพราะลูกที่เกเรของคุณเอง โรงพยาบาลมีกล้องวงจรปิด จากนี้ไปกล้องและพยานบุคคลต่างๆ จะเป็นหลักฐานเอาผิดกับวัยรุ่นที่กร่างให้สุด จะได้ไปอยู่ที่เรือนจำเหมือนวัยรุ่นที่ก่อเหตุที่ผ่านมาก่อนหน้านี้- อัยการจะพิจารณาบรรยายฟ้องถึงพฤติกรรมที่ท้าทายกฎหมาย ใหญ่โต ไม่เกรงกลัวกฎหมาย ขอให้ศาลลงโทษสถานหนัก หรือฟ้องขอให้เพิ่มโทษหากมีประวัติเก่ามาแล้ว
บทสรุป 2 แก๊ง มหาวงษ์ VS โรงเหล็ก ก่อเหตุต่อยตีกันที่ห้องฉุกเฉิน 2 โรงพยาบาลดังสมุทรปราการ หมอ พยาบาล โดนลูกหลง ส่วนหมอผู้หญิงถูกต่อยเจ็บขณะกำลังยื้อชีวิตคน 
ตีกันในโรงพยาบาล,ตีกันที่ รพ.,ยกพวกตีกัน,มหาวงษ์,โรงเหล็ก,สมุทรปราการ,ข่าวทั่วไป